cyanic-selkie/wikianc huggingface dataset:
Αρατασέν
Παραπομπές
Κατηγορία:Αγροτικές κοινότητες του Αρμαβίρ
Διοργανώσεις Ε.Π.Σ. Φωκίδας 1988–89
Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1988-89 ήταν το τέταρτο που διεξήχθη υπό την αιγίδα της Ένωσης. Τον τίτλο κατέκτησε ο Αστέρας Ιτέας, ο οποίος, ανήλθε έτσι στη Δ΄Εθνική κατηγορία.
Το πρωτάθλημα ξεκίνησε την Κυριακή 25 Σεπτεμβρίου 1988 με συμμετοχή 14 ομάδων και ολοκληρώθηκε 6 μήνες αργότερα. Στην 1η αγωνιστική, ο μετέπειτα πρωταθλητής Αστέρας, υποδέχθηκε στην έδρα του στην Ιτέα τον Ατρόμητο Σερνικακίου.
Κυπελλούχος Φωκίδας, για το 1989 αναδείχθηκε ο Φωκικός, νικώντας στον Τελικό, με σκορ 2-1, τον Ησαΐα Δεσφίνας. Μάλιστα ο Φωκικός κατάφερε να προχωρήσει και στο Πανελλήνιο Κύπελλο Ερασιτεχνών, όταν έφτασε έως τη φάση των προημιτελικών, για να αποκλειστεί από τον Πανναυπλιακό εκτός έδρας.
Το πρωτάθλημα της Β΄ τοπικής Κατηγορίας, για το 1989, κατέκτησε η Μυωνία Αγίας Ευθυμίας.
Δημόσια Τηλεόραση
Η Δημόσια Τηλεόραση (ΔΤ) (αρχικά ως Ελληνική Δημόσια Τηλεόραση, απλά ΕΔΤ) υπήρξε ο μεταβατικός δημόσιος τηλεοπτικός φορέας της Ελλάδας, και ο οποίος λειτούργησε τηλεοπτικό πρόγραμμα το διάστημα ανάμεσα στο αιφνίδιο κλείσιμο της ΕΡΤ, το οποίο έγινε στις 11 Ιουνίου 2013 και την έναρξη λειτουργίας της ΝΕΡΙΤ. Ξεκίνησε την λειτουργία της στις 10 Ιουλίου 2013, σχεδόν ένα μήνα μετά το κλείσιμο της ΕΡΤ, και σταμάτησε στις 4 Μαΐου 2014, η οποία αντικαταστάθηκε στην συνέχεια από τον πρώτο τηλεοπτικό σταθμό της ΝΕΡΙΤ, την ΝΕΡΙΤ 1.
Νομικά τη ΔΤ λειτουργούσε ο φορέας «Ειδικός Διαχειριστής Ενεργητικού και Παθητικού της πρώην ΕΡΤ Α.Ε.» που υπάγονταν στο Υπουργείο Οικονομικών. Η ΔΤ εξέπεμπε στις συχνότητες των καναλιών της πρώην ΕΡΤ.
Από τις 27 Ιανουαρίου του 2014, η διαχείριση της ΔΤ είχε περάσει στο Διοικητικό Συμβούλιο της ΝΕΡΙΤ, μέχρι την λειτουργία του νέου ραδιοτηλεοπτικού φορέα, ενώ το προσωπικό της ΔΤ ενοικιαζόταν στη ΝΕΡΙΤ. Όλοι οι τομείς δραστηριότητας τόσο της προσωρινής Δημόσιας Τηλεόρασης, όσο και της ΝΕΡΙΤ (ραδιόφωνο, τηλεόραση, διαδίκτυο) έκλεισαν οριστικά στις 11 Ιουνίου 2015 και αντικαταστάθηκαν ξανά από τους αντίστοιχους της ΕΡΤ. Έκτοτε το κανάλι, μέχρι και σήμερα, ονομάζεται ΕΡΤ1.
Ίδρυση
Το πρωί της 10ης Ιουλίου του 2013 εξέπεμψε από τις τηλεοπτικές συχνότητες της ΕΡΤ η Ελληνική Δημόσια Τηλεόραση. Ο πρώην Υφυπουργός Ραδιοτηλεόρασης Παντελής Καψής την ίδια μέρα, μιλώντας στην εκπομπή Πρωινό Mega του ομώνυμου σταθμού, επεσήμανε ότι ήταν θέμα ωρών να γίνει αναμετάδοση του κανονικού προγράμματος, και πως η ΕΔΤ εκπέμπει από ιδιωτικό στούντιο στην Παιανία. Στις 9 το βράδυ η ΕΔΤ πρωτοεξέπεμψε με την ελληνική ταινία Η Κυρία Δήμαρχος. Το λογότυπο λίγο αργότερα αντικαταστάθηκε και από ΕΔΤ έγινε ΔΤ
Τηλεόραση
Στις 21 Αυγούστου του 2013, η ΔΤ ξεκίνησε να μεταδίδει την πρώτη ζωντανή εκπομπή «Πρωινή Ενημέρωση» από τα στούντιο στην Κατεχάκη, ενώ την 1η Δεκεμβρίου σταμάτησε να χρησιμοποιεί την πλατφόρμα της Digea, μεταδίδοντας το πρόγραμμά της, επίγεια ψηφιακά, μέσω των πομπών της πρώην ΕΡΤ σε τρεις διαφορετικές συχνότητες. Παράλληλα μεταδιδόταν και παγκύπρια, από τις συχνότητες του ΡΙΚ στην θέση της ERT World, η οποία επίσης είχε κλείσει εκείνη την περίοδο μαζί με την υπόλοιπη ΕΡΤ.
Αντιδράσεις
Σε ανακοίνωσή τους, οι απολυμένοι εργαζόμενοι της ΕΡΤ κατήγγειλαν την δημιουργία του νέου φορέα και τον χαρακτήριζαν ως ένα «ψεύτικο αντίγραφο» της ΕΡΤ. Μαζί με τα κόμματα της αντιπολίτευσης, όπως το ΚΚΕ και ο ΣΥΡΙΖΑ, έκαναν λόγο για «πειρατικό μόρφωμα» και απέδιδαν ευθύνες και στις ψηφιακές πλατφόρμες OTE TV και Digea. Επίσης η ΔΤ ήταν νομικά ανύπαρκτη και δεν είχε καν ΑΦΜ. Τηλεοπτικοί θεατές αντέδρασαν (κυρίως στο Twitter) για το όνομα, το λογότυπο και την γενικότερη προχειρότητα του σταθμού τις πρώτες ημέρες λειτουργίας του.
Η δημοσιογράφος Έλενα Ακρίτα αντέδρασε στην επαναπροβολή των επεισοδίων της ενημερωτικής εκπομπής της ΝΕΤ «Φώτα πορείας», λέγοντας ότι η Βουλή - Τηλεόραση είχε ζητήσει προηγουμένως άδεια για την επαναπροβολή τους από την ίδια, και να «μην προβάλλετε την εκπομπή χωρίς την άδεια μου». Παρόμοια αντίδραση εξέφρασαν ο σκηνοθέτης του Η Κυρία Δήμαρχος Ροβήρος Μανθούλης, ο οποίος προέβη στην απαίτηση αποζημίωσης, και οι συντελεστές της σειράς Καπετάν Σβούρας Κλεώνη Φλέσσα και Ηρακλής Πασχαλίδης, επικαλούμενοι τον νόμο περί πνευματικών δικαιωμάτων.
Διαδοχή
Η Δημόσια Τηλεόραση ήταν ο ενδιάμεσος και προσωρινός φορέας της Ελλάδας, μετά από το κλείσιμο της ΕΡΤ, μέχρι να λειτουργήσει ο οριστικός φορέας της χώρας, η ΝΕΡΙΤ (Νέα Ελληνική Ραδιοφωνία, Ίντερνετ και Τηλεόραση). Στις 4 Μαΐου 2014 και ώρα 18:00 το απόγευμα, το λογότυπο της "Δημόσιας Τηλεόρασης" αντικαταστάθηκε στις οθόνες των τηλεθεατών από αυτό της ΝΕΡΙΤ, του νέου επίσημου ραδιοτηλεοπτικού φορέα της χώρας. Στα μέσα Μαΐου έγινε η έναρξη λειτουργίας και του δεύτερου επίγειου τηλεοπτικού σταθμού της ΝΕΡΙΤ.
Πρόγραμμα
Το κανάλι είχε προβάλει ταινίες από το Ελληνικό Κέντρο Κινηματογράφου, ταινίες της εταιρείας Παπανδρέου για τις οποίες υπήρχε δικαίωμα δεύτερης μετάδοσης καθώς και αρχειακό υλικό με βιογραφίες και ντοκιμαντέρ που βρίσκονται στο αρχείο του καναλιού της Βουλής και της ΕΡΤ. Στις 8:00 π.μ. της 21ης Αυγούστου βγήκε στον αέρα η πρώτη ζωντανή ενημερωτική εκπομπή της ΔΤ. Η εκπομπή, ονόματι Πρωινή Ενημέρωση ήταν δίωρης διάρκειας και την παρουσίαζαν οι δημοσιογράφοι Γιάννης Τρουπής, Οντίν Λιναρδάτου και Χρύσα Παπασταύρου. Λίγες εβδομάδες αργότερα βγήκε στον αέρα και δεύτερη ενημερωτική εκπομπή ονόματι "Επικαιρότητα" με την Οντίν Λιναρδάτου που αποχώρησε από την Πρωινή Ενημέρωση και με την Σταυρούλα Χριστοφιλέα. Επίσης μετέδωσε αγώνες του UEFA Champions League, της Euroleague και της Formula 1, ενώ κάθε απόγευμα στις 18:00 μετέδιδε το Δελτίο Ειδήσεων με τον Προκόπη Δούκα και στις 22:00 το Κεντρικό Δελτίο Ειδήσεων.
Ραδιοφωνία
Το πρωί της 26ης Σεπτεμβρίου 2013, η Δημόσια Ραδιοφωνία ξεκίνησε ζωντανή μετάδοση το Πρώτο Πρόγραμμα σε πολλές δημόσιες συχνότητες. Τη Δευτέρα 10 Μαρτίου 2014 και ώρα 7:00, η Δημόσια Ραδιοφωνία ξεκίνησε τη ζωντανή μετάδοση ενός δεύτερου ραδιοφωνικού σταθμού που ονομάζεται Τρίτο Πρόγραμμα μαζί με το Πρώτο Πρόγραμμα.
ΔΤ2
right|thumb|150px|Το προσωρινό λογότυπο της ΔΤ2. Την Παρασκευή 18 Απριλίου 2014, η ΔΤ2 εκπέμπει ένα διαφορετικό τηλεοπτικό πρόγραμμα για να καλύψει μόνο το play-off μπάσκετ της Ευρωλίγκας μεταξύ Παναθηναϊκού Superfoods και της ΤΣΣΚΑ Μόσχας. Το προσωρινό λογότυπο του ΔΤ2 ήταν το ίδιο με το ΔΤ με το μικρό αριθμό "2" στη δεξιά πλευρά.
Σημειώσεις
<references group="σ" />
Δείτε επίσης
Κατηγορία:Πρώην ελληνικοί τηλεοπτικοί σταθμοί Κατηγορία:Νέα Ελληνική Ραδιοφωνία, Ίντερνετ και Τηλεόραση Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2013 Κατηγορία:Τηλεοπτικά κανάλια και σταθμοί οι οποίοι έκλεισαν το 2014
Τζουρκατιώτισσα
Η Τζουρκατιώτισσα, ήταν αγωνίστρια της επανάστασης του 1821 από τα Κιούρκα.
Κατά την πολιορκία των Αθηνών, οι Οθωμανοί έκαναν επιδρομές στα γειτονικά χωριά, σε μία τέτοια επιδρομή έπιασαν αιχμάλωτη την Τζουρκατιώτισσα μαζί με δύο παιδιά της. Ένα βράδυ, στις 3 Ιουλίου 1826, βρήκε ευκαιρία και απόδρασε με το ένα παιδί της, από του Χατζηαλή το αμπέλι όπως αναφέρεται, και πέρασε στις γραμμές των Ελλήνων. Εκεί τους έδωσε σημαντικές πληροφορίες για τα στρατεύματα των Τούρκων που τους βοήθησαν στην πολιορκία.
Παραπομπές
Κατηγορία:Αγωνίστριες του 1821
Αρεβασάτ
Το Αρεβασάτ (αρμενικά: Արևաշատ, έως το 1946 γνωστό ως Βαρμαζιάρ ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 2,079 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Μωρά στη Φωτιά
Τα Μωρά στη Φωτιά είναι ένα ελληνικό ροκ συγκρότημα, που δημιουργήθηκε το 1984 από τους Στέλιο «Σαλβαδόρ» Παπαϊωάννου (τραγούδι, μπάσο), Δημήτρη «Μπάννυ» Βασιλειάδη (κιθάρα) και Γιώργο Παπαϊωάννου (ντραμς). Ο πρώτος δίσκος, ονόματι Μωρά στη Φωτιά, κυκλοφόρησε το 1987, μετά την αντικατάσταση του Βασιλειάδη από τον Παύλο Παυλίδη. Είχε μεγάλη απήχηση και σήμερα θεωρείται ένα από τα σημαντικότερα άλμπουμ της ελληνικής ροκ σκηνής. Ακολούθησε μια μακρά περίοδος απουσίας από τα στούντιο, με πολλές αλλαγές στη σύνθεση και μόνο σταθερό μέλος τον Σαλβαδόρ. Ο δεύτερος δίσκος, Θεατρίνοι, κυκλοφόρησε μόλις το 1999 και περιείχε μελοποιημένα ποιήματα των Γιώργου Σεφέρη, Οδυσσέα Ελύτη και Κώστα Καρυωτάκη. Έκτοτε, μέσω της δισκογραφικής Baby Records του Σαλβαδόρ, το συγκρότημα έχει κυκλοφορήσει νέες δουλειές.
Τα Μωρά στη Φωτιά θεωρούνται ευρέως ένα από τα πιο επιδραστικά συγκροτήματα του ελληνικού ροκ. Η σπουδαιότητα τους έγκειται στον ελληνικό στίχο, σπάνιο για την εποχή, το έντονο κοινωνικοπολιτικό περιεχόμενο των τραγουδιών και την ιδιότυπη φωνή του Σαλβαδόρ. Ειδικά ο πρώτος τους δίσκος βοήθησε σημαντικά στην άνοδο της δημοφιλίας του ελληνόφωνου ροκ κατά τη δεκαετία του 1990.
Σχηματισμός και πρώτος δίσκος
Το 1984, στη Βέροια, τα αδέλφια Στέλιος και Γιώργος Παπαϊωάννου σχημάτισαν με τον φίλο τους Δημήτρη Βασιλειάδη, ένα συγκρότημα με το όνομα Τεμπέληδες της Εύφορης Κοιλάδας, εμπνευσμένοι από την ομώνυμη ταινία του Νίκου Παναγιωτόπουλου. Οι επιρροές τους περιελάμβαναν μια ευρεία γκάμα ξένων συγκροτημάτων και καλλιτεχνών, μεταξύ των οποίων οι Dire Straits, οι Doors, οι Pink Floyd, ο Κάρλος Σαντάνα και αργότερα οι Ramones, οι Clash, οι Dead Kennedys και οι Talking Heads.
Στις αρχές του 1986, αλλάζοντας το όνομά τους σε Λεγεώνα των Ξένων, εγκαταστάθηκαν στην Θεσσαλονίκη και το καλοκαίρι πραγματοποίησαν συναυλίες σε πόλεις της Βορείου Ελλάδας. Λίγο αργότερα, απέκτησαν το τελικό τους όνομα, μετά από πρόταση του Γιώργου Παπαϊωάννου, που το εμπνεύστηκε από το τραγούδι "Baby's on Fire" του Μπράιαν Ίνο. Την ίδια περίπου περίοδο, ο Βασιλειάδης αντικαθίσταται από τον Παύλο Παυλίδη. Τον Οκτώβριο του 1987, άρχισαν να ηχογραφούν τον πρώτο τους δίσκο. Καθώς όμως επρόκειτο για ανεξάρτητη παραγωγή, τα χρήματα δεν έφταναν για την ολοκλήρωσή του. Τελικά, τη χρηματοδότηση ανέλαβε η Ano-Kato Records και το φερώνυμο άλμπουμ κυκλοφόρησε το 1988. Στην ηχογράφηση συμμετείχαν επίσης η Κατερίνα Μουστάκα (πλήκτρα), ο Γιώργος Κωνσταντινίδης (κιθάρα) και ο Γρηγόρης Μωυσιάδης (σάμπλερ, συνθεσάιζερ). Περιέχοντας μερικά από τα γνωστότερα τραγούδια τους, όπως τα "Κάτω στην Πόλη", "Το Παυσίπονο" και η διασκευή του τραγουδιού "Third Uncle" του Μπράιαν Ίνο, σημείωσε πολύ μεγάλη επιτυχία και γρήγορα έκανε πολύ δημοφιλή την μπάντα. Ακολούθησαν πολλές συναυλίες, σε μερικές εκ των οποίων έπαιξαν μαζί με τον Παύλο Σιδηρόπουλο.
Αποχή από τα στούντιο και αλλαγές στη σύνθεση
Τον Δεκέμβριο του 1988, ο Παύλος Παυλίδης αποχώρησε από την μπάντα και μερικά χρόνια αργότερα δημιούργησε τα Ξύλινα Σπαθιά. Στο μεταξύ, το συγκρότημα παρουσίαζε αρκετά νέα τραγούδια σε συναυλίες, σε στίχους και μουσική του Σαλβαδόρ. Το 1993 δημιουργήθηκε σημαντική ένταση, καθώς στον πρώτο δίσκο των Ξύλινων Σπαθιών, Ξεσσαλονίκη, περιλαμβάνονταν ορισμένα τραγούδια του Σαλβαδόρ ("Αδρεναλίνη" κ.ά.), χωρίς την άδειά του ή την αναγραφή του ονόματός του. Η υπόθεση οδηγήθηκε στα δικαστήρια, αλλά σήμερα, οι σχέσεις των δύο πλευρών έχουν αποκατασταθεί.
Θεατρίνοι
Η πολυπληθής συναυλία των Μωρών στη Φωτιά στο Ανοιχτό Θέατρο Συκεών της Θεσσαλονίκης, στις 3 Ιουλίου του 1995, θεωρείται η επανεκκίνηση του συγκροτήματος. Παρόλα αυτά, η κυκλοφορία του δεύτερου δίσκου τους δεν ήρθε άμεσα, καθώς οι προτάσεις των δισκογραφικών δεν ήταν ικανοποιητικές.
Οι Θεατρίνοι κυκλοφόρησε το 1999 και περιείχε γνωστά τραγούδια, όπως το "Βαβυλωνία". Τα "Θεατρίνοι Μ.Α.", "Ο Χαμαιλέων" και "Εμβατήριο πένθιμο και κατακόρυφο" αποτελούν μελοποιήσεις ποιημάτων των Γιώργου Σεφέρη, Οδυσσέα Ελύτη και Κώστα Καρυωτάκη. Εκτός από τον Σαλβαδόρ, που διατήρησε τους ρόλους του τραγουδιστή και του μπασίστα, τα υπόλοιπα μέλη ήταν οι Θάνος Νάτσικας (κιθάρα), Θανάσης Ζαχαρόπουλος (ντραμς) και Αχιλλέας Τσιτούρας (πλήκτρα).
Από το 2000 και έπειτα
Η πρώτη συναυλία των Μωρών στη Φωτιά στην Αθήνα πραγματοποιήθηκε τον Ιανουάριο του 2000 και προσέλκυσε πολύ κόσμο, ενώ ακολούθησαν και εμφανίσεις σε όλη την Ελλάδα.
Το 2004 ο Σαλβαδόρ ίδρυσε την δισκογραφική Baby Records. Η σύνθεση του γκρουπ άλλαξε άρδην για μία ακόμα φορά, εκτός από τον Σαλβαδόρ, και πλέον αποτελείτο από τους Γιώργο Βασίλα (κιθάρα), Βαγγέλη Νοτόπουλο (μπάσο), Χρήστο Κωνταντινίδη (ντραμς) και Ηλία Πετρίδη (πλήκτρα). Με αυτά τα μέλη, τα Μωρά στη Φωτιά ηχογράφησαν το Στο Δρόμο, που κυκλοφόρησε το 2005. Στον δίσκο αυτό συμμετείχαν και άλλοι μουσικοί, όπως ο Δημήτρης Ζήκας, που αργότερα αντικατέστησε τον Κωνσταντινίδη.
Στις 24 Μαρτίου του 2008, το συγκρότημα έδωσε μια εορταστική συναυλία στο Κύτταρο, για τα είκοσι χρόνια της δισκογραφικής τους παρουσίας. Το Νοέμβριο του ίδιου έτους κυκλοφόρησε το διπλό live cd και διπλό live dvd 20 Χρόνια Μωρά στη Φωτιά. Ο επόμενος δίσκος με καινούργια κομμάτια βγήκε το 2011 και είχε τον τίτλο Cougar Baby Smoking Rabbit. Το 2014 κυκλοφόρησε και το maxi-single Σκιές στη Σελήνη, που περιέχει τέσσερα τραγούδια. και το 2018 το LP (βινύλιο και cd) Το Χρυσό Κλειδί. Τα τελευταία χρόνια, παράλληλα με τις δισκογραφικές τους δουλειές, τα Μωρά στη Φωτιά έχουν δώσει πολυάριθμες συναυλίες σε όλη την Ελλάδα.
Εξωτερικοί σύνδεσμοι
Κατηγορία:Ελληνικά rock συγκροτήματα
Voodoo Child (Slight Return)
Το Voodoo Child (Slight Return) είναι ένα τραγούδι του ροκ συγκροτήματος The Jimi Hendrix Experience, που κυκλοφόρησε το 1968, στο δίσκο Electric Ladyland. Οι στίχοι και η μουσική γράφτηκαν από τον Τζίμι Χέντριξ. Το κομμάτι περιέχει αυτοσχεδιασμούς του Χέντριξ, με τον ίδιο να βρίσκεται στα φωνητικά και να το συνοδεύουν οι Νόελ Ρέντινγκ (μπάσο) και ο Μιτς Μίτσελ (κρουστά). Το κομμάτι αυτό είναι ένα από τα πιο γνωστά κομμάτια του Χέντριξ, ερμηνεύοντάς το συνεχώς σε συναυλίες, ενώ πολλές από αυτές ηχογραφήθηκαν και συνέχισε να κυκλοφορεί σε διάφορα άλμπουμ.
Μετά τον θάνατό του, το 1970, κυκλοφόρησε single στο Ηνωμένο Βασίλειο, υπό την ονομασία Voodoo Chile, με αυτό το single να αποτελεί τη μόνη του φορά που έπιασε το νούμερο 1 στα βρετανικά τσαρτ. Πολλοί καλλιτέχνες το έχουν διασκευάσει ή, ακόμα, κι ηχογραφήσει. Το περιοδικό Rolling Stone, στη λίστα του Κατάλογος με τα 500 σημαντικότερα τραγούδια όλων των εποχών, το κατέταξε στη 102η θέση.
Αναφορές
Κατηγορία:Τραγούδια του 1970 Κατηγορία:Singles του 1970
1420
Η τρέχουσα σελίδα αφορά το έτος 1420 κατά το Γρηγοριανό ημερολόγιο
Θάνατοι
Κατηγορία:Έτη
Α΄ κατηγορία ποδοσφαίρου ανδρών Κύπρου 2016-17
Η Α΄ κατηγορία ποδοσφαίρου ανδρών Κύπρου 2016-17 αποτέλεσαι το 78ο πρωτάθλημα στην Α΄ κατηγορία ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 26η φορά στην ιστορία του.
Σύστημα διεξαγωγής
Διεξήχθη σε δύο φάσεις. Στην πρώτη φάση, όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Μετά την ολοκλήρωση των 26 αγωνιστικών (Α΄ φάση) οι δύο τελευταίες ομάδες υποβιβάστηκαν στη Β΄ κατηγορία 2017–18 και οι υπόλοιπες συμμετείχαν σε 2 ομίλους (ανάλογα με τη θέση τους) και έδωσαν αγώνες κατάταξης (Β΄ φάση). Στους αγώνες μεταφέρθηκαν τα αποτελέσματα, οι βαθμοί και τα τέρματα της Α΄ φάσης.
Οι ομάδες στις θέσεις 1-6 διαγωνίστηκαν για την κατάκτηση του πρωταθλήματος και τις θέσεις που οδηγούσαν στα πρωταθλήματα Ευρώπης. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα εξασφάλισε τη συμμετοχή της στο ΟΥΕΦΑ Τσάμπιονς Λιγκ 2017-18. Επιπλέον, οι ομάδες που τερμάτισαν στη δεύτερη, τρίτη και τέταρτη θέση εξασφάλισαν τη συμμετοχή τους στο ΟΥΕΦΑ Γιουρόπα Λιγκ 2017–18.
Οι ομάδες στις θέσεις 7-12 αναμετρήθηκαν αναμεταξύ τους από δύο φορές, μία εντός και μία εκτός έδρας. Η τελευταία ομάδα υποβιβάστηκε στη Β΄ κατηγορία 2017–18.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 2015-16, στο πρωτάθλημα της περιόδου 2016-17 συμμετείχαν οι τρεις πρώτες ομάδες του πρωταθλήματος Β΄ κατηγορίας 2015-16 Καρμιώτισσα Πάνω Πολεμιδιών, ΑΕΖ Ζακακίου και Αναγέννηση Δερύνειας. Στο πρωτάθλημα δεν συμμετείχαν οι Πάφος FC, Ένωσις Νέων Παραλιμνίου και Α.Ο. Αγία Νάπα που είχαν υποβιβαστεί στο πρωτάθλημα Β΄ κατηγορίας 2016-17.
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Σημειώσεις: 1 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η ΑΕΖ Ζακακίου χρησιμοποιεί ως έδρα το Παφιακό Στάδιο. 2 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Αναγέννηση χρησιμοποιεί ως έδρα το Στάδιο Τάσος Μάρκου. 3 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Δόξα χρησιμοποιεί ως έδρα το Μακάρειο Στάδιο. 4 Λόγω ακαταλληλότητας της δικής του έδρας για διεξαγωγή αγώνων Α΄ κατηγορίας, ο Ερμής χρησιμοποιεί ως έδρα το Στάδιο Αντώνης Παπαδόπουλος. 5 Λόγω ακαταλληλότητας της δικής της έδρας για διεξαγωγή αγώνων Α΄ κατηγορίας, η Καρμιώτισσα χρησιμοποιεί ως έδρα το Νέο Στάδιο Γ.Σ.Ζ.
Βαθμολογία
Η βαθμολογία της Α΄ φάσης:
Σημείωση: α Στην ΑΕΖ επιβλήθηκε ποινή αφαίρεσης 6 βαθμών.
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Πηγή: Πρωτάθλημα Α΄ Κατηγορίας 16/17
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων της Α΄ φάσης:
Πηγή: Πρωτάθλημα Α΄ Κατηγορίας 16/17
Βαθμολογία
Η τελική βαθμολογία του Α΄ ομίλου ήταν:
Πηγή: Πρωτάθλημα Α΄ Κατηγορίας 16/17 - Α΄ όμιλος
β Επειδή το Κύπελλο Κύπρου 2016-17 κατέκτησε ο Απόλλωνας εξασφαλίζοντας συμμετοχή στο ΟΥΕΦΑ Γιουρόπα Λιγκ 2017–18 μέσω κυπέλλου, στο ΟΥΕΦΑ Γιουρόπα Λιγκ 2017–18 συμμετείχε και η τέταρτη ομάδα της βαθμολογίας, ΑΕΛ.
Αποτελέσματα
Πηγή: Πρωτάθλημα Α΄ Κατηγορίας 16/17 - Α΄ όμιλος
Βαθμολογία
Η τελική βαθμολογία του Β΄ ομίλου ήταν:
Ισοβαθμία: δ Δόξα: 6 βαθμοί, 6-4 διαφορά τερμάτων, Καρμιώτισσα: 6 βαθμοί, 4-6 διαφορά τερμάτων
Πηγή: Πρωτάθλημα Α΄ Κατηγορίας 16/17 - Β΄ όμιλος
Αποτελέσματα
Πηγή: Πρωτάθλημα Α΄ Κατηγορίας 16/17 - Β΄ όμιλος
Δείτε ακόμη
Κατηγορία:Α΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2016–2017
Άλπελα Σπορ Κουλουμπού
Η Άλπελα (τουρκικά: Alpella) ήταν επαγγελματική ομάδα καλαθοσφαίρισης με έδρα την Κωνσταντινούπολη της Τουρκίας. Ο σύλλογος ιδρύθηκε ως διάδοχος της Ούλκερσπορ, όταν η εταιρεία Ülker, η οποία κατείχε τα δικαιώματα του συλλόγου, αποφάσισε τη συγχώνευση της Ούλκερσπορ με τη Φενέρμπαχτσε.
Η Άλπελα αγωνίστηκε στον τελικό του Σούπερ Καπ Τουκίας εναντίον της Εφές Πίλσεν το 2006. Επίσης, αγωνίστηκε για δύο συνεχείς περιόδους, 2006–07 και 2007–08, στο Πρωτάθλημα Τουρκίας. Έπειτα από τον υποβιβασμό της στη δεύτερη κατηγορία, τα δικαιώματα της ομάδας αγόρασε η Τραμπζονσπόρ η οποία και πήρε τη θέση της στο πρωτάθλημα.
Εξωτερικοί σύνδεσμοι
Κατηγορία:Τουρκικοί σύλλογοι καλαθοσφαίρισης Κατηγορία:Ιδρύσεις ομάδων καλαθοσφαίρισης το 2006
Ολμέτ-ε-Βιλκάν
Το Ολμέτ-ε-Βιλκάν (γαλλικά: Olmet-et-Villecun, οξιτανικά: Alaumet e Vilacun) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Ολμετουά-Βιλκυνουά (γαλλικά: Olmetois-Villecunois).
Φασόλι
Ετυμολογία
Το φασόλι προέρχεται από την λατινική λέξη fagioli, με την οποία έγινε αρχικά γνωστό το όσπριο στην Ιταλία η οποία με τη σειρά της προέρχεται από τη λέξη fava (κουκιά).
Ιστορία
Διάφορες ποικιλίες φασολιών έχουν προέλθει από διάφορες περιοχές σε όλο τον κόσμο, από την Αφρική έως την Νότια Αμερική. Η παλαιότερη ένδειξη καλλιέργειας φασολιών πιστεύεται ότι έχει βρεθεί μέσα σε μια σπηλιά στις Περουβιανές Άνδεις.
Τα φασόλια αναπτύχθηκαν για πάνω από 8.000 χρόνια, δίδοντας μια πολύτιμη πηγή τροφής στους ιθαγενείς πληθυσμούς των ανθρώπων. Στα αγγλικά ο αρχικός τύπος των φασολιών ονομάζεται pole beans (σημαίνει εκτός των άλλων και κοντάρι ή άξονας). Τα φασόλια αυτά, από τις νότιες περιοχές της Χιλής και της Αργεντινής ως τη λίμνη Χιούρον στα βόρεια, αποτέλεσαν ένα σημαντικό κομμάτι της διατροφής των διαφόρων αγροτικών φυλών.
Τα θαμνώδη φασόλια είναι ένα νέο φαινόμενο στην καλλιέργεια των φασολιών. Έχουν την ικανότητα να αναπτύσσονται χωρίς την ανάγκη υποστήριξης και προήλθαν από την κλασική ποικιλία των φασολιών μετά από προσεκτική επιλογή. Αυτή η νέα κατηγορία των φασολιών εμφανίστηκε στην πεδιάδα της Οαχάκα στο νότιο Μεξικό πριν 1.000 χρόνια.
Καλλιέργεια
Τα φασόλια μπορούν να καλλιεργηθούν στα περισσότερα εδάφη, αλλά προτιμούν ένα ελαφρύ καλά στραγγιζόμενο έδαφος.
Φυτεύονται όταν έχει απομακρυνθεί ο κίνδυνος του παγετού και το έδαφος έχει ζεσταθεί λίγο. Τα θαμνώδη φασόλια φυτεύονται στα 2.5 εκ. βάθος (1 ίντσα) και από 5 ως 7,5 εκατοστά μακριά (2-3 ίντσες). Συνήθως είναι πυκνά φυτά και καταλαμβάνουν λίγο χώρο στον κήπο. Τα θαμνώδη φασόλια είναι ιδανικά φυτά για να φυτευθούν μαζί με το σέλινο, αγγούρια, φράουλες και καλαμπόκι. Παρόλα αυτά, δεν πρέπει να φυτεύονται μαζί με μάραθο και κρεμμύδια.
Παρομοίως με τα θαμνώδη φασόλια, τα απλά φασόλια χρειάζονται ζεστό έδαφος. Φυτεύονται 5 εκατοστά μακριά το ένα από το άλλο (2 ίντσες) σε λοφάκια, στο κέντρο των οποίων έχουν κοντάρια ή κοτσάνια καλαμποκιού. Σπέρνονται 4-6 φασόλια ανά λοφάκι. Επίσης μπορούν να φυτευτούν στη βάση ενός πλέγματος ή ενός φράχτη.
Για όλες τις ποικιλίες φασολιών, ο ζεστός ήλιος και η καλή κυκλοφορία του αέρα μεταξύ των φυτών είναι απαραίτητη για την ανάπτυξη των φυτών και τον περιορισμό των ασθενειών. Καλό είναι να μην φυτεύονται γύρω απο ηλιοτρόπια. Και οι δύο τύποι φασολιών βλασταίνουν μέσα σε 3 έως 7 ημέρες όταν η θερμοκρασία κυμαίνεται από 16 έως 29 βαθμούς Κελσίου.
Κόκκινα φασόλια
Έχουν σχήμα που θυμίζει νεφρό γι' αυτό και στα αγγλικά ονομάζονται «red kidney beans», σε ελεύθερη μετάφραση «κόκκινα νεφροφάσουλα». Το ίδιο φασόλι, με σχήμα νεφρού δηλαδή, υπάρχει και σε άλλα χρώματα (λευκό και με ανοιχτά ή σκούρα στίγματα), αλλά καθώς στην Ελλάδα τα λευκά είναι γνωστά με άλλη ονομασία θα τα δούμε παρακάτω.
Τα κόκκινα φασόλια θα τα βρούμε πολύ συχνά στο μεξικάνικης προέλευσης πιάτο τσίλι κον κάρνε, σε σαλάτες αλλά και σε μορφή πουρέ.
Χορόζ ή χορόζι
Γνωστά στο εξωτερικό ως «white kidney beans» (αγγλικά), είναι ουσιαστικά τα «λευκά νεφροφάσουλα». Στην Αμερική είναι επίσης γνωστό ως «φασόλι αλούμπια» (alubia bean), στην Ιταλία «κανελίνι» (canellini) και στην Ινδία «λόμπια» (lobia).
Στις νότιες περιοχές της Ελλάδας όπου είναι κυρίως γνωστό προτιμάται για την παρασκευή φασολάδας. Είναι πολύ διαδεδομένο παγκοσμίως και προέρχεται από την Αργεντινή. Η ονομασία του εικάζεται ότι προέρχεται από το τούρκικο φασόλι χορόζ (horoz), που σημαίνει «κόκορας».
Γίγαντες, Ελέφαντες
Φασόλι γνωστό στο εξωτερικό ως Λίμα λόγω της περουβιανής του προέλευσης.
Είναι ιδιαίτερα δημοφιλές στην Ελλάδα καθώς προτιμάται στην παρασκευή φασολάδας αλλά και άλλων πολύ γνωστών πιάτων όπως γίγαντες στο φούρνο και σπετζοφάι.
Οι πιο διαδεδομένοι είναι οι Γίγαντες Πρεσπών που είναι ελληνική ποικιλία και καλλιεργούνται στις παραλίμνιες περιοχές της μεγάλης και μικρής Πρέσπας εδώ και τουλάχιστον 100 χρόνια. Ήταν χαρακτηρισμένα ως Π.Ο.Π. από το 1994 ως το 2009 ενώ από τις 28 Μαΐου 2009 θεωρούνται προϊόντα Π.Γ.Ε. (Προστατευόμενης Γεωργικής Ένδειξης).
Έγχρωμοι (Μαύροι) Γίγαντες, Ελέφαντες
Μια λιγότερο γνωστή ποικιλία για τα ελληνικά δεδομένα είναι οι Έγχρωμοι (Μαύροι) Γίγαντες, Ελέφαντες. Καλλιεργούνται επίσης στις Πρέσπες, είναι όμως νεότερη ποικιλία. Η γεύση τους θυμίζει κάστανο και αν και δείχνουν σκληρά βράζουν σχετικά γρήγορα. Οι λοβοί τους είναι μοβ ή καφέ με μαύρο ομφάλιο δάκτυλο.
Πλακέ Πρεσπών, Μεγαλόσπερμα ή «Τσαλιά»
Τα φασόλια Πλακέ Πρεσπών είναι λευκά στο χρώμα και έχουν λεπτή φλούδα. Χρησιμοποιούνται κυρίως για την παρασκευή φασολάδας.
Από το 1994 μέχρι το 2009 ήταν χαρακτηρισμένα προϊόντα Π.Ο.Π, ενώ από τις 28 Μαΐου 2009 θεωρούνται προϊόντα Π.Γ.Ε (Προστατευόμενης Γεωργικής Ένδειξης).
Φασόλια Βανίλια
Πρόκειται για φασόλια λευκά, πολύ μικρά, με σχήμα ωοειδές, λεπτή φλούδα και γλυκιά γεύση. Το όνομα Βανίλια δόθηκε από τους ίδιους τους καλλιεργητές για να τονιστούν τα ιδιαίτερα χρωματικά και γευστικά χαρακτηριστικά αυτής της ποικιλίας. Στην Ελλάδα καλλιεργείται κυρίως στην Πρέβεζα και στην κοιλάδα του Φενεού.
Μπαρμπούνια, Χάντρες
Ονομάστηκαν Μπαρμπούνια (Μπαρμπουνοφάσουλα) επειδή ο χρωματισμός της υποποικιλίας Μπορλότι (Borlotti) θυμίζει αυτόν που έχει το ψάρι μπαρμπούνι. Στο εξωτερικό είναι γνωστά ως φασόλια Κράνμπερι επειδή το χρώμα των στιγμάτων τους θυμίζει αυτόν του καρπού κράνμπερι.
Πίντο
Τα φασόλια Πίντο μοιάζουν πολύ με τα μπαρμπούνια, όμως τα στίγματά τους αντί για το χαρακτηριστικό ροζ-κόκκινο χρώμα των δεύτερων είναι σκούρο καφέ. Το όνομά τους το πήραν από την ισπανική λέξη «πίντο» (pinto) που σημαίνει «διάστικτος»/«παρδαλός». Είναι ιδιαίτερα δημοφιλή στη μεξικάνικη και βραζιλιάνικη κουζίνα και βρίσκονται σε αρκετά πιάτα αντί για τα κόκκινα φοσόλια (red kidney beans). Η γεύση των δύο είναι παρόμοια. Χρησιμοποιούνται συχνά στο φαγητό τσίλι κον κάρνε αντί για κόκκινα ή μαύρα φασόλια. Σήμερα καλλιεργούνται περισσότερο στις ΗΠΑ παρά στο Μεξικό όπου είναι επίσης πολύ διαδεδομένα.
Τσαουλιά
Τα Τσαουλιά μπορούν να φαγωθούν νωπά μαζί με το φλοιό τους όπως και τα πράσινα Μπαρμπούνια και τα Αμπελοφάσουλα. Έχουν πράσινο χρώμα και γεύση απαλή και ελαφριά. Ο φλοιός τους μπορεί να φτάσει σε μήκος τα 25 εκ. Είναι ιδιαίτερα δημοφιλή στην ελληνική κουζίνα και συνήθως μαγειρεύονται με ελαιόλαδο, χυμό ντομάτας, πατάτες και καρότα στην κατσαρόλα. Αντέχουν περίπου μια εβδομάδα από τη στιγμή που θα κοπούν. Λέγονται επίσης και Φραγκοφάσουλα.
Αμπελοφάσουλα και μαυρομάτικα
Τα αμπελοφάσουλα ανήκουν και αυτά στην κατηγορία των φασολιών που τρώγονται νωπά μαζί με το λοβό τους, γι' αυτό και στην Κύπρο ονομάζονται λουβιά. Θα τα βρούμε και με άλλα ονόματα όπως γυφτοφάσουλα και ψιλά φασόλια. Είναι πολύ λεπτά και έχουν χρώμα σκούρο πράσινο. Το μήκος του λοβού τους μπορεί να είναι από 10 μέχρι 60 εκ. αν και το μέσο μέγεθός τους είναι τα 20 εκ. περίπου. Τρώγονται συνήθως βραστά με λεμόνι.
Τα αμπελοφάσουλα βγαίνουν το μήνα Ιούλιο και ο καρπός τους μας δίνει τα μαυρομάτικα φασόλια.
Τα μαυρομάτικα, όπως υποδηλώνει και το όνομά τους το οποίο προκύπτει από την εμφάνισή τους, είναι λευκά και έχουν στη μέση μια μαύρη κηλίδα σαν μάτι. Προκύπτουν από τα αμπελοφάσουλα. Συνήθως τρώγονται σε κρύες σαλάτες ή στην κατσαρόλα με σπανάκι και σέσκουλα (κυπρ. «λουβιά με τα λάχανα»).
Στα αγγλικά ονομάζονται black eyed peas, δηλαδή «μαυρομάτικα μπιζέλια».
Ψιλοφάσουλα
Το ψιλοφάσουλο ή ροβίτσα (γνωστή στο εξωτερικό ως «φασόλι μουνγκ» και με την επιστ. ονομ. Vigna radiata) έχει πράσινο χρώμα και είναι μικρή σε μέγεθος, περίπου σαν τη φακή. Είναι εύκολη στο μαγείρεμα γιατί δεν χρειάζεται να την αφήσουμε να μουλιάσει σε νερό πρώτα. Χρησιμοποιείται για την παρασκευή τόσο γλυκών όσο και αλμυρών πιάτων. Έχει αρκετό σίδηρο και πρωτεΐνη και αυτό την καθιστά δημοφιλή στη χορτοφαγική διατροφή. Είναι εύκολο αν τη μουσκέψουμε να βγάλει φύτρες και μπορεί να καταναλωθεί και σε αυτή τη μορφή.
Παραπομπές
Κατηγορία:Όσπρια Κατηγορία:Χορτοφαγική κουζίνα
McDonnell Douglas T-45 Goshawk
Το McDonnell Douglas (σήμερα Boeing) T-45 Goshawk είναι αεριωθούμενο μονοκινητήριο εκπαιδευτικό αεροσκάφος, βασισμένο σχεδιαστικά στο BAE Hawk. Παράγεται από την McDonnell Douglas (σήμερα την Boeing) και την British Aerospace (σήμερα BAE Systems), για χρήση από το Πολεμικό Ναυτικό των ΗΠΑ. Έχει δυνατότητα απόπροσνήωσης από αεροπλανοφόρα.
Σχεδιασμός και ανάπτυξη
Το Hawk δεν ήταν σχεδιασμένο για να επιχειρεί από αεροπλανοφόρα, με συνέπεια να γίνει πληθώρα αλλαγών και τροποποιήσεων. Μεταξύ αυτών περιλαμβάνονται βελτιώσεις όσον αφορά στα πτητικά χαρακτηριστικά του σε χαμηλές ταχύτητες, όπως η μείωση της απαιτούμενης ταχύτητας προσέγγισης κατά την προσνήωση. Επίσης ενισχύθηκε δομικά η άτρακτος και το σύστημα προσγείωσης (η απόσταση ανάμεσα στους δύο κύριους τροχούς αυξήθηκε προκειμένου να βελτιωθεί η πέδηση), ενώ προστέθηκε γάντζος ανάσχεσης του αεροσκάφους στην προσνήωση.
Το Goshawk πραγματοποίησε την παρθενική του πτήση στις 16 Απριλίου 1988 και εντάχθηκε σε υπηρεσία το 1991. Η BAE System ανέλαβε την κατασκευή της ατράκτου από το πιλοτήριο και πίσω, ενώ η Boeing, που συγχωνεύτηκε με την McDonnell Douglas το 1997, την κατασκευή του υπόλοιπου καθώς και την συναρμολόγηση του. Στις 16 Μαρτίου 2007 παραδόθηκε το 200ο Τ-45 στο Ναυτικό. Όλα τα αεροσκάφη της αρχικής έκδοσης Τ-45Α μετατράπηκαν σταδιακά σε αναβαθμισμένα Τ-45C μέσω του προγράμματος T-45 RAMP (T-45 Required Avionics Modernization Program). Συνολικά κατασκευάστηκαν 221 Goshawk, το τελευταίο εκ των οποίων παραδόθηκε τον Νοέμβριο του 2009.
Επιχειρησιακή ιστορία
Τα Τ-45 χρησιμοποιούνται για τα μεσαίου και προκεχωρημένου επιπέδου σκέλη του προγράμματος εκπαιδεύσεως Naval Aviator του Ναυτικού και του Σώματος των Πεζοναυτών, που πραγματοποιείται από την 1η και την 2η Πτέρυγα Εκπαιδεύσεως. Από το 2008 τα Τ-45C χρησιμοποιούνται επίσης στο προκεχωρημένο σκέλος του προγράμματος εκπαιδεύσεως Naval Flight Officer (NFO), που πραγματοποιείται από την 6η Πτέρυγα Εκπαιδεύσεως. Σχεδιάζεται η παραμονή των T-45 σε υπηρεσία μέχρι το 2035 ή και αργότερα.
Εξωτερικοί σύνδεσμοι
Κατηγορία:Εκπαιδευτικά αεροσκάφη Κατηγορία:Αεριωθούμενα στρατιωτικά αεροσκάφη Κατηγορία:Αεροσκάφη ναυτικής αεροπορίας T-45 T-45 T-45
Βέλικο Πέτροβιτς
Ο Βέλικο (ή Βέλκο) Πέτροβιτς (σερβικά : Вељко Петровић), (Λένοβατς 1780 - Νεγκοτίν 20 Ιουλίου 1813 ) ήταν Σέρβος χαϋδούκος, ήρωας της πρώτης σερβικής επανάστασης.
Βιογραφία
Παντρεύτηκε δύο φορές. Πρώτη γυναίκα του ήταν η Μαρία, η μικρότερη αδελφή της μητέρας του Στάνογε Γκλάβατς, αλλά δεν μπορούσε ν' αντέξει την εκτός νόμου ζωή του και χώρισαν. Μαζί της απέκτησε έναν γιο, τον Ράντοβαν. Η δεύτερη σύζυγός του ήταν η Στάνα, που μετά το θάνατό του παντρεύτηκε έναν άλλο διάσημο ήρωα, τον Έλληνα καπετάνιο Γεωργάκη Ολύμπιο.
Το 1802 συνδέθηκε με φιλία με τον Καραγιώργη και τον Γεωργάκη Ολύμπιο, με τον οποίο έγιναν αδελφοποιτοί και μαζί είχαν οργανώσει μικρό στρατιωτικό σώμα. Από το 1804 συμμετείχε στην πρώτη Σερβική εξέγερση με τον Γκλάβατς, και μετά με τους Ντούσαν και Βούλιτσα Βουλίτσεβιτς. Με τους Βουλίτσεβιτς πήρε μέρος στην πολιορκία του Βελιγραδίου το 1806, όπου διακρίθηκε ιδιαίτερα. Το 1809 υπερασπίστηκε το Σπα (Spa) από τους Τούρκους.
Το θάρρος και η γενναιότητά του τον έκαναν γρήγορα γνωστό σε όλη τη χώρα. Το 1810 έλαβε το χρυσό μετάλλιο για το θάρρος του.
Κατά τη Μάχη της Βαρβαρίνου τραυματίστηκε στο αριστερό χέρι. Το 1811 έγινε βοεβόδας της Κράινα κι εστάλη στο Νεγκοτίν. Το 1813 το τουρκικό ιππικό επιτέθηκε στο χωριό Μπούκοβατς, όπου ανάγκασαν τον Βέλικο να υποχωρήσει και να οχυρωθεί στο Νεγκοτίν.
Η Μάχη του Νεγκοτίν ξεκίνησε το καλοκαίρι του 1813. Σώμα 16.000 Τούρκων επιτέθηκε στο Νεγκοτίν, που το υπερασπίζονταν ο Βέλικο με 3.000 Σέρβους. Ο Βέλικο είχε οχυρώσει το Νεγκοτίν με τάφρο και πύργους και περίμενε τους Τούρκους. Στον ψηλότερο πύργο καθόταν ο ίδιος ο Βέλικο. Στο Νεγκοτίν, μαζί με τον Βέλικο αγωνίστηκαν και οι αδελφοί του Μιλούτιν και Μίλικο, και οι Μπουλγούμπασα, Μπίμπας, Νικόλα Μίχα, Στόγιαν Αμπράς, Γεωργάκης Ολύμπιος και άλλοι. Ένα πρωί μετά από είκοσι ημέρες άμυνας, στις 20 Ιουλίου, ο Πέτροβιτς διέταξε την επισκευή μιας μικρής τάφρου που επλήγη από το τουρκικό κανόνι, κι εκεί έπεσε νεκρός από μία σφαίρα. Ο αδελφός του Μιλούτιν τον έθαψε το βράδυ στην εκκλησία της περιοχής.
Μετά το θάνατο του Βέλικο οι Τούρκοι κατέλαβαν το Νεγκοτίν και την Κράινα. Άλλοι θυμούνται τα λόγια του προς τους Οθωμανούς: "Δίνω το κεφάλι μου, δεν δίνω την Κράινα.". Μετά το θάνατό του γράφτηκαν πολλά τραγούδια για τον ηρωισμό του.
Εξωτερικοί σύνδεσμοι
Κατηγορία:Αγωνιστές της Α΄ Σερβικής εξέγερσης Κατηγορία:Σέρβοι χαϋδούκοι
Τζένα Έλφμαν
Η Τζένα Έλφμαν (Jennifer Mary "Jenna" Elfman, 30 Σεπτεμβρίου 1971) είναι Αμερικανίδα ηθοποιός της τηλεόρασης και του κινηματογράφου.
Τα πρώτα χρόνια
Η Τζένα Έλφμαν (βαφτιστικό: Τζένιφερ Μαίρη Μπουτάλα αγγλ. Jennifer Mary Butala) γεννήθηκε και μεγάλωσε στο Λος Άντζελες της Καλιφόρνια. Οι γονείς της είναι η Σού Γκρέης (Sue Grace), νοικοκυρά και ο Ρίτσαρντ Γουέην Μπουτάλα (Richard Wayne Butala) στέλεχος στην εταιρεία Hughes Aircraft. Φοίτησε στο Los Angeles County High School for the Arts με ειδικότητα στο χορό και αποφοίτησε το 1989. Ο θείος της είναι ο Τόνι Μπουτάλα (Tony Butala) του συγκροτήματος The Lettermen. Αφού μαθήτευσε κοντά στο δάσκαλο υποκριτικής Μίλτον Κατσέλας (Milton Katselas) στη σχολή Beverly Hills Playhouse, άρχισε την καριέρα της στην τηλεόραση.
Σταδιοδρομία
Η Τζένα είναι περισσότερο γνωστή για το ρόλο της Ντάρμα στην τηλεοπτική σειρά Ντάρμα & Γκρέγκ (Dharma & Greg) που παίχτηκε στην Ελληνική τηλεόραση με τον τίτλο Όλα του γάμου δύσκολα. Η σειρά προβαλλόταν για πέντε (5) χρόνια απο το τηλεοπτικό δίκτυο ABC (1997-2002). Για το ρόλο της αυτό κέρδισε μια Χρυσή Σφαίρα και προτάθηκε δυο (2) φορές για βραβείο Emmy. To 2004 έκανε την παραγωγή και πρωταγωνίστησε στην ταινία Touched. Το Νοέμβριο του 2005, το τηλεοπτικό δίκτυο CBS είχε ανακοινώσει ότι η σειρά Courting Alex (αποκλειστικά «βασισμένη» πάνω στην Έλφμαν) θα ξεκινούσε να προβάλλεται στη μέση της σεζόν (Ιανουάριος 2006). Η σειρά τελικά ακυρώθηκε μετά από μόλις οκτώ επεισόδια το Μάιο του 2006. Εντούτοις το δίκτυο υπέγραψε αμέσως νέα συμφωνία με την ηθοποιό για μια καινούρια κωμική σειρά όπως αναφέρει το από τις 2 Ιουνίου 2006 φύλλο της εφημερίδας The Hollywood Reporter. Η Τζένα έχει επίσης πρωταγωνιστήσει στις ταινίες Krippendorf's Tribe (ελλ. Η φυλή των Κρίπεντορφ), Edtv, Looney Tunes: Back in Action, και Keeping the Faith (ελλ τίτλος. Πιστά Ερωτευμένοι).
Προσωπική ζωή
Η Τζένα γνώρισε τον σύζυγο της, Μπόντι Έλφμαν (Bodhi Elfman, γιος του Ρίτσαρντ Έλφμαν (Richard Elfman) και ανιψιός του διάσημου μουσικοσυνθέτη Danny Elfman σε μια οντισιόν για ένα διαφημιστικό του αναψυκτικού Sprite, τον Φεβρουάριο του 1991 και παντρεύτηκαν το 1995. Από το 1991 η Τζένα ανήκει στο κίνημα των Σαϊεντολόγων στο οποίο μυήθηκε από τον σύζυγο της.
Αρσαλουίς
Το Αρσαλουίς (αρμενικά: Արշալույս, έως το 1935 γνωστό ως Κιορπαλού ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 4,117 κατοίκους.
Παραπομπές
Κατηγορία:Αγροτικές κοινότητες του Αρμαβίρ
1422
Η τρέχουσα σελίδα αφορά το έτος 1422 κατά το Γρηγοριανό ημερολόγιο
Θάνατοι
Κατηγορία:Έτη
Γιάο Μινγκ
Ο Γιάο Μινγκ (κινέζικα: 姚明, γεννήθηκε 12 Σεπτεμβρίου 1980) είναι Κινέζος πρώην επαγγελματίας καλαθοσφαιριστής και νυν στέλεχος καλαθοσφαίρισης. Έπαιξε για τους Σαγκάη Σαρκς του CBA (Πρωτάθλημα Καλαθοσφαίρισης Κίνας) και τους Χιούστον Ρόκετς του NBA. Ο Μινγκ ήταν 8 φορές ως βασικός για τη Δυτική Περιφέρεια στο ΝΒΑ All-Star Game και ονομάστηκε 5 φορές στην Κορυφαία Ομάδα All-NBA. Κατά την τελευταία του σεζόν, ήταν ο ψηλότερος ενεργός παίκτης στο ΝΒΑ, με ύψος 2,29 μ..
Γεννήθηκε στη Σαγκάη, άρχισε να παίζει για τους Σαρκς ως έφηβος και αγωνίστηκε με την πρώτη ομάδα για πέντε χρόνια στο CBA, κερδίζοντας ένα πρωτάθλημα στην τελευταία του χρονιά. Μετά από διαπραγματεύσεις με το CBA και τους Σαρκς για να εξασφαλίσει την απελευθέρωσή του, ο Μινγκ επιλέχθηκε από τους Ρόκετς ως η πρώτη συνολική επιλογή στο NBA Ντραφτ του 2002. Έφτασε στα πλέι οφ του ΝΒΑ τέσσερις φορές και οι Ρόκετς κέρδισαν τη σειρά του πρώτου γύρου στην ποστ σίζον του 2009, την πρώτη τους νίκη στη σειρά πλέι οφ από το 1997. Τον Ιούλιο του 2011, ο Μινγκ ανακοίνωσε την αποχώρησή του από το επαγγελματικό μπάσκετ λόγω μιας σειράς τραυματισμών στο πόδι και στον αστράγαλο, που τον ανάγκασαν να χάσει 250 αγώνες στις τελευταίες έξι σεζόν. Σε οκτώ σεζόν με τους Ρόκετς, ο Μινγκ κατατάσσεται 6ος μεταξύ των κορυφαίων σε συνολικούς πόντους και συνολικά ριμπάουντ, και δεύτερος σε συνολικά κοψίματα.
Ο Μινγκ είναι ένας από τους πιο γνωστούς αθλητές της Κίνας, με χορηγίες με πολλές μεγάλες εταιρείες. Η πρώτη του χρονιά στο ΝΒΑ ήταν το θέμα μιας ταινίας ντοκιμαντέρ, The Year of the Yao («Η χρονιά του Γιάο»), και συνέγραψε, μαζί με τον αναλυτή του NBA, Ρικ Μπούχερ, μια αυτοβιογραφία με τίτλο Yao: A Life in Two Worlds («Γιάο: Μία ζωή σε δύο κόσμους»). Γνωστός στην Κίνα ως «Φαινόμενο Γιάο Μινγκ» και στις Ηνωμένες Πολιτείες ως «Δυναστεία Μινγκ», η επιτυχία του Μινγκ στο ΝΒΑ και η δημοτικότητά του μεταξύ των θαυμαστών του, τον έκαναν σύμβολο μιας νέας Κίνας.
Ολυμπιακοί Αγώνες 2000 και 2004
Ο Μινγκ έπαιξε για πρώτη φορά για την Εθνική Κίνας στους Θερινούς Ολυμπιακούς Αγώνες του 2000 και ονομάστηκε, μαζί με τους συμπαίκτες του, Γουάνγκ Τσιτσί και Μένγκε Μπατίρ των 2,1 μέτρων, «Κινούμενο Σινικό Τείχος». Κατά τη διάρκεια των Ολυμπιακών Αγώνων του 2004 στην Αθήνα, ο Μινγκ ήταν ο σημαιοφόρος της χώρας στην τελετή έναρξη, ο οποίος είπε ότι ήταν ένα «μεγάλο όνειρο που έγινε πραγματικότητα». Στη συνέχεια υποσχέθηκε να απέχει από το ξύρισμα της γενειάδας του για μισό χρόνο, εκτός εάν η εθνική ομάδα της Κίνας φτάσει στα προημιτελικά των Ολυμπιακών Αγώνων του 2004. Αφού ο Μινγκ σημείωσε 39 πόντους σε μια νίκη εναντίον της Νέας Ζηλανδίας, η Κίνα έχασε με 58–83, 57–82 και 52–89 από την Ισπανία, την Αργεντινή και την Ιταλία αντίστοιχα. Στον τελευταίο αγώνα των ομίλων, ωστόσο, η νίκη με 67–66 επί των Παγκόσμιων Πρωταθλητών του 2002, Σερβίας και Μαυροβουνίου, τους οδήγησε στους προημιτελικούς. Ο Μινγκ σημείωσε 27 πόντους και είχε 13 ριμπάουντ, και πέτυχε δύο ελεύθερες βολές 28 δευτερόλεπτα πριν το τέλος του αγώνα, οι οποίες έφεραν την τελική νίκη. Είχε μέσο όρο 20,7 πόντους και 9,3 ριμπάουντ ανά παιχνίδι, ενώ σουτάρει με 55,9% εντός πεδίας.
Ασιατικό Κύπελλο
Ο Μινγκ οδήγησε την εθνική ομάδα της Κίνας σε τρία συνεχόμενα χρυσά μετάλλια στο Ασιατικό Κύπελλο, κερδίζοντας τις διοργανώσεις του 2001, του 2003 και του 2005. Αναδείχθηκε ο Πολυτιμότερος Παίκτης και στις τρεις διοργανώσεις.
Ολυμπιακοί Αγώνες 2008
Αφού υποβλήθηκε σε χειρουργική επέμβαση για να επιδιορθώσει το κάταγμα του ποδιού του, ο Μινγκ δήλωσε ότι αν δεν μπορούσε να παίξει στους Θερινούς Ολυμπιακούς Αγώνες του 2008 στο Πεκίνο, «Θα ήταν η μεγαλύτερη απώλεια στην καριέρα μου αυτή τη στιγμή». Επέστρεψε για να παίξει με την εθνική ομάδα της Κίνας στις 17 Ιουλίου 2008. Στις 6 Αυγούστου, ο Μινγκ μετέφερε την Ολυμπιακή Φλόγα στην Πλατεία Τιενανμέν, ως μέρος της Ολυμπιακής Λαμπαδηδρομίας. Ήταν επίσης ο σημαιοφόρος και ηγήθηκε της αντιπροσωπείας της χώρας του κατά την τελετή έναρξης. Ο Μινγκ σημείωσε το πρώτο καλάθι του αγώνα, ένα τρίποντο, στον εναρκτήριο αγώνα καλαθοσφαίρισης των Ολυμπιακών Αγώνων εναντίον των Ηνωμένων Πολιτειών, οι οποίες κέρδισαν τελικά το χρυσό μετάλλιο.
«Ήμουν πολύ χαρούμενος που έκανα αυτό το σουτ», είπε ο Μινγκ μετά τη νίκη των Αμερικανών με 101–70. «Ήταν το πρώτο καλάθι στην ολυμπιακή εκστρατεία μας εδώ στο σπίτι και θα το θυμάμαι για πάντα. Αντιπροσωπεύει ότι μπορούμε να κρατήσουμε ψηλά το κεφάλι μας απέναντι σε πολύ δύσκολες πιθανότητες».
Μετά την ήττα στην παράταση από την Ισπανία, ο Μινγκ σημείωσε 30 πόντους σε μια νίκη επί της Ανγκόλας, και 25 πόντους σε μια νίκη επί της Γερμανίας, που έφερε την πρόκριση της Κίνας στα προημιτελικά. Ωστόσο, η Κίνα έχασε από τη Λιθουανία στα προημιτελικά με διαφορά 26 πόντων, αποκλείοντάς την από τη διοργάνωση. Οι 19 πόντοι του Μινγκ ανά παιχνίδι ήταν οι δεύτεροι υψηλότεροι στους Ολυμπιακούς Αγώνες, και ο μέσος όρος των 8,2 ριμπάουντ και 1,5 τάπα ανά παιχνίδι ήταν 3οι συνολικά.
Εξωτερικοί σύνδεσμοι
Κατηγορία:Κινέζοι καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Κίνας Κατηγορία:Καλαθοσφαιριστές στους Θερινούς Ολυμπιακούς Αγώνες 2000 Κατηγορία:Καλαθοσφαιριστές Παγκοσμίου Πρωταθλήματος 2002 Κατηγορία:Αθλητές στους Ασιατικούς Αγώνες 2002 Κατηγορία:Καλαθοσφαιριστές στους Θερινούς Ολυμπιακούς Αγώνες 2004 Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές Σαγκάη Σαρκς Κατηγορία:Καλαθοσφαιριστές Πρωταθλήματος Κίνας Κατηγορία:Καλαθοσφαιριστές κινεζικών συλλόγων Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές All-Star Game (NBA) Κατηγορία:Εισαχθέντες στο Naismith Memorial Basketball Hall of Fame
Πρωτάθλημα ποδοσφαίρου Γιουγκοσλαβίας
Το Πρωτάθλημα Ποδοσφαίρου Γιουγκοσλαβίας ξεκίνησε το 1923 και έγινε για τελευταία φορά το 1993 με τη διάλυση της Γιουγκοσλαβίας. Αποτελούσε το κορυφαία ποδοσφαιρική βαθμίδα του Βασιλείου της Γιουγκοσλαβίας (1923-1941) και της Σοσιαλιστικής Ομοσπονδιακής Δημοκρατίας της Γιουγκοσλαβίας (1945-1992). Σε αυτό συμμετείχαν ομάδες απο τη Σερβία, Κροατία, Σλοβενία, Μαυροβούνιο, Σκόπια και τη Βοσνία-Ερζεγοβίνη.
Τίτλοι ανά σύλλογο
Το Γιουγκοσλαβικό πρωτάθλημα κατέκτησαν 12 διαφορετικές ομάδες. Πολυνίκης υπήρξε ο Ερυθρός Αστέρας Βελιγραδίου με 20 τίτλους. Ακολουθούν η Παρτιζάν Βελιγραδίου με 11 τίτλους και η Χάιντουκ Σπλιτ με 9.
Τίτλοι ανά Γιουγκοσλαβική Δημοκρατία
Οι πρωταθλήτριες Γιουγκοσλαβίας προέρχονταν μόνο από τρεις Γιουγκοσλαβικές Δημοκρατίες. Τη μερίδα του λέοντος είχαν οι σέρβικες ομάδες με 40 τίτλους.
Εξωτερικοί σύνδεσμοι
Κατηγορία:Ποδοσφαιρικές διοργανώσεις Γιουγκοσλαβίας Κατηγορία:Πρωταθλήματα ποδοσφαίρου ανά χώρα Κατηγορία:Ανώτατα εθνικά ποδοσφαιρικά πρωταθλήματα
Λόρα Λίνεϊ
Η Λόρα Λίνεϊ (Laura Leggett Linney, 5 Φεβρουαρίου 1964) είναι Αμερικανίδα ηθοποιός του κινηματογράφου, της τηλεόρασης και του θεάτρου. Έχει εμφανιστεί στις ταινίες Ζωντανή Μετάδοση: The Truman Show (The Truman Show, 1998), Στηρίξου Πάνω Μου (You Can Count on Me, 2001), Ο Χρησμός της Πεταλούδας (The Mothman Prophecies, 2002), Η Ζωή του Ντέιβιντ Γκέιλ (The Life of David Gale, 2003), Σκοτεινό Ποτάμι (Mystic River, 2003), Δεσμοί Διαζυγίου (The Squid and the Whale, 2005), Ο Εξορκισμός της Εμιλυ Ρόουζ (The Exorcism of Emily Rose, 2005) και Kinsey: Ας Μιλήσουμε για το Σεξ (Kinsey, 2005)
Η Λίνεϊ έχει κερδίσει τρία Βραβεία Έμμυ, δύο Χρυσές Σφαίρες, και ένα Screen Actors Guild Award. Έχει βρεθεί τρεις φορές υποψήφια για Όσκαρ και μία για BAFTA. Έχει τρεις υποψηφιότητες για Τόνυ Καλύτερης Ερμηνείας από Πρωταγωνίστρια Ηθοποιό σε Έργο.
Βραβεύτηκε με Χρυσή Σφαίρα για το ρόλο της ως γυναίκα των προαστίων που της γίνεται διάγνωση ότι έχει τερματικό καρκίνο στην τηλεοπτική σειρά The Big C, η οποία προβάλλεται στο αμερικανικό κανάλι Showtime από το 2010 μέχρι σήμερα.
Εξωτερικοί σύνδεσμοι
Κατηγορία:Βραβευμένοι με Χρυσή Σφαίρα Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
NGC 3316
Ο NGC 3316 είναι ραβδωτός σπειροειδής γαλαξίας ο οποίος απέχει περίπου 190 εκατομμύρια έτη φωτός και βρίσκεται στον αστερισμό Ύδρα. Ανακαλύφθηκε από τον αστρονόμο Τζον Χέρσελ (John Herschel) στις 26 Μαρτίου 1835 και ανήκει στο Σμήνος γαλαξιών της Ύδρας. Φαίνεται να έχει ένα «μικρό» γαλαξία-συνοδό γνωστό ως τον HCC 15.
Εξωτερικοί σύνδεσμοι
Κατηγορία:Ραβδωτοί σπειροειδείς γαλαξίες Κατηγορία:Ύδρα (αστερισμός) 3316 31571
Ολονζάκ
Το Ολονζάκ (γαλλικά: Olonzac, οξιτανικά: Lonzac) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Ολονζαγκαί (γαλλικά: Olonzaguais).
Παραπομπές
Κατηγορία:Κοινότητες του Ερώ
Μάχη του Κρόκιου Πεδίου
Η μάχη
Το 353 π.Χ. οι Μακεδόνες με τους Θεσσαλούς και οι Φωκαείς με τους Αθηναίους συναντήθηκαν στο Κρόκιο πεδίο ή αλλιώς Κροκοπέδιο. Οι πρώτοι είχαν αρχηγό τον Φίλιππο της Μακεδονίας με 20.000 άνδρες πεζικό και 3.000 ιππείς και οι δεύτεροι τον Ονόμαρχο και το Χάρη με τα πλοία του. Ο Φίλιππος έστειλε τους άνδρες του στη μάχη φορώντας στεφάνι δάφνης. Στη μάχη που ακολούθησε ο Φίλιππος πέτυχε μια συντριπτική νίκη κατά των Φωκαέων. Οι τελευταίοι έτρεχαν προς τη θάλασσα να επιβιβαστούν στα πλοία του Χάρη. Όμως ο αριθμός των νεκρών τους είναι τεράστιος: 6.000 νεκροί ανάμεσα τους και ο Ονόμαρχος και 3.000 αιχμάλωτοι.
Μετά τη μάχη
Μετά τη μάχη ο Φίλιππος που αναδείχθηκε νικητής παρουσιάστηκε ως νικητής ενάντια της ιεροσυλίας των Φωκαέων και έγινε άρχοντας της Θεσσαλίας. Επίσης με αφορμή την πρόσφατη γέννηση της κόρης του, της έδωσε το όνομα Θεσσαλονίκη της Μακεδονίας, με την σημειολογία να είναι "νίκη των Θεσσαλών".
Ψυχολογία της μάζας
250px|μικρογραφία|Πλήθος σε χριστουγεννιάτικη συναυλία (2018) Ψυχολογία της μάζας καλείται κλάδος της κοινωνικής ψυχολογίας. Οι κοινωνικοί ψυχολόγοι έχουν αναπτύξει διάφορες θεωρίες για την εξήγηση των τρόπων με τους οποίους η ψυχολογία ενός πλήθους διαφέρει και αλληλεπιδρά με αυτή των ατόμων μέσα σε αυτό. Οι κυριότεροι θεωρητικοί στην ψυχολογία του πλήθους περιλαμβάνουν τους Γκυστάβ Λε Μπον, Gabriel Tarde και Σίγκμουντ Φρόυντ. Αυτό το πεδίο σχετίζεται με τις συμπεριφορές και τις διαδικασίες σκέψης τόσο των μεμονωμένων μελών του πλήθους όσο και του πλήθους ως οντότητας. Η συμπεριφορά του πλήθους επηρεάζεται σε μεγάλο βαθμό από την απώλεια της ευθύνης του ατόμου και την εντύπωση της καθολικότητας της συμπεριφοράς. Η πρώτη συζήτηση για την ψυχολογία της μάζας έγινε στη Ρώμη στο πρώτο Διεθνές Συνέδριο Ποινικής Ανθρωπολογίας στις 16 Νοεμβρίου 1885. Του φόρουμ ηγείτο ο Cesare Lombroso και οι Ιταλοί συνάδελφοί του, οι οποίοι έδωσαν έμφαση στα βιολογικά καθοριστικά.
Παραπομπές
Κατηγορία:Ψυχολογία
Ουπιά
Οι κάτοικοί του είναι γνωστοί ως Ουπιαναί (γαλλικά: Oupianais).
Παραπομπές
Κατηγορία:Κοινότητες του Ερώ
Μουσείο Μοντέρνας Τέχνης
Το MOMus-Μουσείο Μοντέρνας Τέχνης-Συλλογή Κωστάκη (παλαιά ονομασία Κρατικό Μουσείο Σύγχρονης Τέχνης) της Θεσσαλονίκης ιδρύθηκε τον Δεκέμβριο του 1997 και εμπλουτίστηκε σημαντικά το 2000 με την απόκτηση της Συλλογής του Γεωργίου Κωστάκη, η οποία αποτελείται από έργα καλλιτεχνών της ρωσικής πρωτοπορίας. Από τότε εξελίσσεται συνεχώς και σήμερα είναι ένα από τα κύρια μουσεία στον τομέα του. Τα έργα της συλλογής έχουν παρουσιαστεί σε πολλές χώρες όπως στη Γερμανία, στην Αυστρία, στη Γαλλία, στην Αγγλία, στην Ισπανία. Ο πρώτος καλλιτεχνικός διευθυντής του Μουσείου ήταν ο καθηγητής Ιστορίας της Τέχνης του ΑΠΘ Μιλτιάδης Παπανικολάου. Από το 2006 διευθύντρια του Μουσείου είναι η Μαρία Τσαντσάνογλου, εξειδικευμένη επιστημονικά στη μελέτη της ρωσικής πρωτοπορίας.